Թուրքիայի խոշորագույն անկախ պարբերականը՝ Hürriyet-ը և ամենամեծ լսարան ունեցող անկախ լրատվական հեռուստաալիքը՝ CNN Türk-ը այժմ գտնվում են Էրդողանի անուղղակի վերահսկողության ներքո։ Սա անմիջապես չի ենթադրում, որ այս երկուսը կդառնան «Սաբահ» (Sabah)-ի նման ԶԼՄ-ներ (Sabah-ը ԱԶԿ իշխանության համար այժմ նույն դերն է կատարում, ինչ ԽՍՀՄ-ում «Պրավդա» թերթը. կարելի է ասել, որ այն վերածվել է թուրքական իշխանությունները հիմնական խոսափողի։)։ Ընդհակառակը, քանի որ վերջիններիս լսարանը կազմում է գերազանցապես հենց այն ընտրազանգվածը, որը չի սատարում Էրդողանին, ապա իշխանությունները հնարավորություն են ստանում վերահսկել վերջիններիս ուղղված լրատվական հոսքը, ինչպես նաև ցանկության դեպքում նրանց հասցնել իշխանության ցանկալի ուղերձները։